አየቋርጽን እየ አብቲ ዝበለኒ ከይበጻሕኩ
ክግስገስ እየ አብ አምላኸይ ተስፋ እንዳገበርኩ
ነቲ ዝበሎ ክገብሮ እዩ አይጠልመንን እዩ
ኤልሻዳይ አምላኽዩ ሰብ አይኮነን ንሱ
መወዳእታይ ከም መጀመርታይ አይኮነን
አይትዳህለል ጸላእየይ አይትሓንሕን
አጸቢቑ ዓቢዩ አብ ውሽጠይ ዘሎ
ኩነታት፣ሽግር፣ጥልመት ጠጠው ዘየብሎ
ንአምላኸይ ሒዘ ነቲ ተስፋ ክብረይ
ጠጠው አይብልንየ ክቕጽል እየ ጉዕዞይ
ግዜ እኮ አዝዩ ነዊሕ እንተመሰለ
ናይ ግዜ አምላኽ እንድየ ሒዘ
አቤት ዝርእዮ ዘለኹ ደሚቕ ብርሃን
ናተይ ናይ በረኸትን ዕረፍትን ዘበን
እግዚአብሄር ዘኒኑኒዩ ምሉእ ምዝናን
ቀኒዐ እየ ዝርእዮ መጻኢየይ
ተአማሚነ ብአምላኸይ!